Nach üsaram Abstecher ins Emmatal simmer denn amol hei go wäscha & neu packa. Üsars nöchsta Ziil isch Ascona gsi. Döt hämmer im Parkhotel Delta dörfa wohna. www.parkhoteldelta.ch. As isch as uh schöns Hotel mitamna riesiga Park. Miar händ könna bädala, Minigolf spiela, umaspringa, Velo fahra etc. Miar sind denn 1 Tag uf Melide gfahra und händ ds Swiss Miniature agluagt. Das isch denn lässig gsi. Am Gian-Andri hät natürlich dIisabahn am besta gfalla, aber au dr Flughafa isch sehr interessant gsi! Zum Abschluss hät dr Gian-Andri no wella Böötli fahra mit am Mami... ihra isch am Schliss as bitzli schlecht und ziemli drümlig gsi, will er dia ganz Ziit im Kreis gfahra isvh...  Am nöchsta Tag simmer vom Hotel us Richtig Locarno gloffa. Döt simmer denn go Pedalo fahra und händs üs uf am lässiga Spielplatz no gmüatlich gmacht. Nach amna feina Gelati simmer denn mit am grossa Schiff zrugg uf Ascona gfahra. Miar händs uh schön ka im Ticino!